
Plx 472/2014
BIROULUI  PERMANENT

AL

CAMEREI  DEPUTAŢILOR

    

Vă înaintăm, alăturat, raportul asupra proiectului de Lege pentru modificarea Ordonaţei de urgenţă a Guvernului nr.102/2013 pentru modificarea şi completarea Legii nr.571/2003 privind Codul fiscal şi reglementarea unor măsuri financiar-fiscale,  trimisă spre dezbatere în fond cu adresa nr. PLx.472 din 8 octombrie 2014, Camera Deputaţilor fiind Cameră decizională. 


În raport cu obiectul şi conţinutul său, proiectul de Lege face parte din categoria legilor ordinare.

PREŞEDINTE,

Viorel ŞTEFAN

Plx 472/2014
RAPORT
asupra proiectului de Lege pentru modificarea Ordonaţei de urgenţă a Guvernului nr.102/2013 pentru modificarea şi completarea Legii nr.571/2003 privind Codul fiscal şi reglementarea unor măsuri financiar-fiscale
    
       În conformitate cu prevederile art. 95 din Regulamentul Camerei Deputaţilor, republicat, cu modificările şi completările ulterioare, Comisia pentru buget, finanţe şi bănci a fost sesizată spre dezbatere pe fond cu proiectul de Lege pentru modificarea Ordonaţei de urgenţă a Guvernului nr.102/2013 pentru modificarea şi completarea Legii nr.571/2003 privind Codul fiscal şi reglementarea unor măsuri financiar-fiscale, trimis spre dezbatere în fond cu adresa nr. PLx.472 din 8 octombrie 2014.

      Senatul, în calitate de primă cameră sesizată, a adoptat proiectul de Lege în şedinţa din data de 30 septembrie 2014, în condiţiile articolului 75, alineatul (2), teza a III-a din Constituţia României, republicată.

Conform prevederilor art. 75 din Constituţia României, republicată, şi ale art.92 alin. (9) pct. 1 din Regulamentul Camerei Deputaţilor, republicat, cu modificările şi completările ulterioare, Camera Deputaţilor este Cameră decizională.
     Proiectul de Lege a fost avizat favorabil de către Consiliul Legislativ şi  avizată negativ de către Comisia pentru politică economică, reformă şi privatizare şi Comisia juridică, de disciplină şi imunităţi.

    
      Proiectul de Lege supus dezbaterii are ca obiect de reglementare exceptarea de la plata impozitului pe construcţii a producătorilor agricoli care deţin în proprietate construcţii agricole.
În conformitate cu prevederile art. 61 din Regulamentul Camerei Deputaţilor, republicat, cu modificările şi completările ulterioare, membrii Comisiei au examinat proiectul de Lege menţionat mai sus, în şedinţa din 8 septembrie 2015.
Din totalul de 32 de membri ai Comisiei pentru buget, finanţe şi bănci şi-au înregistrat prezenţa la dezbateri 31 deputaţi.
La dezbaterea acestui proiect de Lege au fost prezenţi, în calitate de invitaţi, reprezentanţi ai Ministerului Finanţelor Publice.
    În urma examinării proiectului de Lege şi a opiniilor exprimate, deputaţii prezenţi la lucrări au hotărât, cu majoritate de voturi, să supună plenului Camerei Deputaţilor respingerea proiectului de Lege deoarece în anul 2016 intră în vigoare noul Cod Fiscal.

    În raport cu obiectul şi conţinutul său proiectul de lege face parte din categoria legilor ordinare.

